### Записник са Изборне Скупштине П.Д. "Радочело" Ушће

**ЗАПИСНИК**

са редовне скупштине Планинарског друштва „Радочело“ из Ушћа одржане дана 20. марта 2022. године у Ушћу са почетком у 13.30 часова.

Присутних је било 19 чланова од 53 члана са уплаћеном чланарином за 2022. годину (у прилогу списак присутних)

За седницу је заказан следећи

**ДНЕВНИ РЕД**

1. Отварање Скупштине и поздрављање присутних

2. Избор Радног председништва, верификационе комисије, записничара и два оверивача записника.

3. Усвајање Пословника о раду скупштине

4. Усвајање новог статута П.Д. „Радочело“ Ушће

5. Извештај председника о раду друштва у 2021.години.

6. Финансијски извештај и изврштај Надзорног одбора за 2021.год.

7. Извештај већа части

8. Дискусија по поднетим извештајима и усвајање истих

9. Презентација Календара акција за 2022. годину и вође пута. Дискусија и предлози.

10. Финансијски план за 2022. годину. Дискусија и предлози.

11. Избор Председника П.Д. „Радочело“ Ушће

12. Избор Потпредседника П.Д. „Радочело“ Ушће

13. Избор Начелника П.Д. „Радочело“ Ушће

14. Избор чланова Извршног одбора П.Д. „Радочело“ Ушће

15. Избор Надзорног одбора П.Д. „Радочело“ Ушће

16. Избор Већа части П.Д. „Радочело“ Ушће

17. Избор Секретараа П.Д. „Радочело“ Ушће

18. Разно

Пошто седници није присуствовао потребан број од 27 чланова друштва скупштина је одложена за тридесет минута па је настављен рад с обзиром да је констатовано да присутна 1/3 чланова друштва а у складу са Статутом ПД „ Радочело“ Ушће.

**Тачка 1.**

Председник Планинарског друштва „Радочело“ Ушће је поздравио присутне чланове друштва и пожелео им успех у раду скупштине

**Тачка 2.**

У Радно председништво друштва су изабрани:

1. Горан Николић

2. Бојана Кошанин

3. Радиша Бошковић

Верификациона комисија:

1. Гордана Радовић

2. Снежана Стефановић Крстић

3. Марина Николић

За записначара је изабрана.

1. Анђела Крстић

За овераче записника су изабрани:

1. Милош Димић

2. Данијела Беочанин

**Тачка 3.**

Пословник о раду скупштине П.Д. „Радочело“ Ушће је једногласно усвојен

**Тачка 4.**

Једногласно је усвојен нови Статут Планинарског друштва „Радочело“ Ушће

**Тачка 5.**

Председник П.Д. „Радчело“ Ушће је поднео извештај о раду друштва у претходној години: Прошлу 2021.годину смо започели са 36 члана а завршили смо је са 30 више, односно, 66 чланова друштва и то без неке активне акције учланињана јер већ део године нисмо имали своје лиценциране планинарске водиче.

У дугој половини године добили смо два водича тако да смо сада у прилици да самостално изводимо планинарске акције што смо и урадили организовајући три планинарске акције у организацији наших водича и нашег друштва. То су акције:

- „Јесен на Жарачкој планини 2022“ на којој је учествовало 47 планинара из шест планинарских друштава

- „Меморијал Алберта Лусијеа“ на којој је учествовало 45 планинара такође из шест планинарских друштава

- „106 година Битке на Чемерну“ на којој је учествовало 40 планинара из шест планинарских друштава

У прошлој години смо купили три радио станице, клупске заставе као и значке за обележавање планинарских стаза.

Нисмо адаптирали клупске просторије јер смо очекивали помоћ Града Краљева и Месне заједнице Ушће за новим просторијама али нажалост у томе нисмо успели јер услови под којима нам нуде просторије у закуп су, за нас, финансијски неприхватњиви. До 01.априла 2022. године ћемо адаптирати старе просторије Ф.К. „Радник“ Ушће на чијој адреси нам је и регистровано друштво.

**Тачка 6.**

Председница Надзорног одбора Јасмина Стевановић је члановима скупштине поднела финансијски извештај за 2022. годину са акцентом да су финансијска средсва наменски трошена у складу са одлукама Управног одбора друштва (прилог: Финансијски извештај за 2021. годину) што је потврдио Надзорни одбор на својој седници од 25. фебруара 2022.године.

**Тачка 7.**

Председник друштва Горан Николић је информисао чланове скупштине да Веће части није постојало у 2021. години пошто чанови већа нису обнављали чланарину у 2021. и 2022. години а и није било никаквих пријава за њихово деловање.

**Тачка 8.**

На поднете извештаје дискутовао је Иван Ћирковић са предлогом да се чланови који не обнављају чланарину искључе из друштва на шта му је председник друштва Горан Николић одговорио да они по статути и нису чланови чим не плате чланарину и да ће контактирати Базни камп Планинарског савеза Србије за информацију да ли „пасивне“ чланове друштва брисати из Базног кампа.

Сви изештаји су усвојени једногласно.

**Тачка 9.**

Председник П.Д. „Радочело“ Ушће је представио план за 2022. годину усвојен од стране УО друштва 04. јануара 2022. године. Напоменуо је да због болести и одсутности водича неке акције нису организоване као и да, веома посећена традиционална планинарска акција „Сретењски сусрети планинара на Жарачкој планини“, коју, П.Д. „Радочело“ Ушће заједно организује са ПЕК „Гора“ Крагујевац можда буде отказана следеће године јер наши водичи треће категорије не смеју да воде акције по снегу.

Напоменуто је да ће се годишњи план и убудуће незнатно мењати у зависности од ангажованости планинарских водича, временских прилика као и акција планинарских друштава са којима П.Д. „Радочело“ има планинарску сарадњу.

**Тачка 10.**

Председник П.Д. „Радочело“ изнео је Финансијски план за 2022.годину (у прилогу овог записника) у којој се очекује приход од 174.000 динара и исти толики расход. Приход се очекује од чланарине, субвенција, донације и Града Краљева. Расход је планиран за куповину планинарских картица и маркица ПСС, куповину фискалне касе, трошкове одржавање софтвера фискалне касе, израде сајта друштва, адаптацију клупских просторија, куповину штампача,планинарске опреме, канцелариског материјала…

Финансијски план за 2022. годину је једногласно усвојен.

**Тачка 11.**

Председник Планинарског друштва „Радочело“ Ушће је предложио да неко млађи планинар преузме вођење друштва и да ће му он у сваком тренутку несебично помагати у вођењу друштва и администрације. Замолио је чланове скупштине да у избору осталих функција имају на уму да наше друштво поред Ушћа има велики број чланова из Новог Пазара, Рашке, Краљева… и ако је могуће да се представници из свих тим места нађу у управи друштва.

За председника П.Д. „Радочело“ Ушће предложени су:

1. Горан Николић

2. Радиша Бошковић

Кандидат Радиша Бошковић је одустао од кандидатуре.

После јавног гласања за председника планинарског друштва „Радочело“ Ушће изабран је Горан Николић са 17 гласова док је један члан гласао против а један био уздржан.

**Тачка 12.**

За потпредседника П.Д. „Радочело“ Ушће на предлог Бојане Кошанин једногласно је изабран Радиша Бошковић

**Тачка 13.**

За начелника П.Д. „Радочело“ Ушће на предлог Горана Николића једногласно је изабрана Бојана Кошанин.

**Тачка 14.**

Пошто по Статуту П.Д. „Радочело“ Ушће у састав Управног одбора улазе председни, потпредседник и начелник друштва приступило се избору четири остала члана Управног одбора. Једногласно су изабрани:

1. Иван Ћирковић, члан друштва из Новог Пазара

2. Милан Бекчић, члан друштва из Рашке

3. Милан Димић, члан друштва из Краљева

4. Гордана Миловановић, члан друштва из Баљевца

**Тачка 15.**

За чланове Надзорног одбора једногласно су изабране:

1. Јасмина Стевановић, члан друштва из Ушћа

2. Анkица Мамић,члан друштва из Новог Пазара

3. Гордана Радовић, члан друштва из Ушћа

**Тачка 16.**

За чланове Већа части једногласно су изабране:

1. Анђела Крстић, члан друштва из Ушћа

2. Самра Гашанин, члан друштва из Сјенице

3. Селена Милић, члан друштва из Новог Пазара

**Тачка 17.**

За секретара друштва је једногласно изабрана Снежана Крстић Стефановић, члан друштва из Ушћа

**Тачка 18.**

Верификациона комисија је констатовала да сви изабрани испуњавају услове за обављање дужности на које су изабрани односно, да су сви чланови ПД "Радочело" Ушће и да редовно плаћају чланарину.

Седница Скупштине ПД „Радочело“ Ушће завршена је у 15.30 часова.

Оверачи записника:

Милош Димић \_\_\_\_\_\_\_\_\_\_\_\_\_\_\_\_\_\_\_\_\_\_

Данијела Беочанин \_\_\_\_\_\_\_\_\_\_\_\_\_\_\_\_\_

Председник

Радног председништва Скупштине

*Горан Николић \_\_\_\_\_\_\_\_\_\_\_\_\_\_\_\_\_\_\_\_*